**POROČILO O DELU JADRALNO PADALSKE IN ZMAJARSKE KOMISIJE PRI LZS V LETU 2013**

* **Število cat.2 tekem ostaja na enakem nivoju, kot leta do sedaj.**
* **Organizacija DP uspešna v vseh treh kategorijah**
* **Uvrstitev na FAI lestvici**
* **Podpredsednik CIVL**
* **Posvečanje na varnosti po zgledu CIVL**

V letu 2013 je bilo na koledarju dvanajst cat.2 tekem, vključno s tremi DP. Vsa tri DP (jadralno padalsko-preleti, jadralno padalsko-pika, zmajarsko) so bila uspešno izpeljana.

V 2013 smo ohranili visoko raven tekmovalnega športa, tako smo kot država na CIVL WPRS (FAI) lestvici v XC preletih na sedmem mestu kar je mesto višje kot lani, v točnosti pristajanja smo še vedno na prvem ter v zmajarski konkurenci na šestem mestu, mesto nižje kot lani.

Med posamezniki imamo tudi zelo dobre uvrstitve, tako je Primož Gričar peti med zmajarji v klasi 1, med sto imamo skupaj 6 tekmovalce (2 več kot lani), skupno 18 tekmovalcev na lestvici. Prav tako imamo pri pikaših na prvem mestu Ferarič Matjaža, med sto 8 tekmovalcev, na lestvici 29 tekmovalcev (kar prav tako ostaja na primerljivi ravni z lansko sezono), medtem ko imamo pri preletaših na 25. mestu Orož Dušana, med sto 7 tekmovalcev, na lestvici pa kar 89 tekmovalcev. Vse tri discipline kažejo stabilno stanje glede na preteklo sezone.

Zmajarji so dosegli odličen ekipni rezultat na svetovme prvenstvu v Avstraliji, medtem, ko je Primož Gričar dosegel odlično sedmo mesto v posamični konkurenci po sicer manjšem zapletu na eni disciplini, ki ga je na koncu stala drugega mesta. Prav tako je ekipa v točnosti pristajanja dosegla dober rezultat na Evropskem prvenstvu, kjer je med posamezniki drugo mesto zasedel Jaka Gorenc, prav tako pa smo dobili tudi prvaka na Svetovnih igrah Matjaža Ferariča.

Ponovno sem bil izvoljen za podpredsednika CIVL, tako ostajam na tem položaju že peto leto. Prav v zadnjih letih je velika pozornost dana varnosti tekmovalcev, zato je CIVL sprejel kar nekaj strogih pogojev, ki jih morajo tekmovalci izpolnjevati na cat.1 tekmah, seveda pa smo kar nekaj teh že implementirali v naša pravila, ostala sprejeta letos na zadnji konferenci Februarja, pa bomo sprejeli letos in bodo veljala v drugi tekmovalni sezoni.

Izdajanje IPPI licence poteka nemoteno. To so FAI CIVL licence, ki jih izdaja nacionalna panožna zveza. Nadaljujemo s promocijo le teh, kot kaže se med piloti počasi dviga ozaveščenost o njih.

Tudi v prihodnje bomo delovali po enakem principu kot do sedaj. Letos nekih večjih nesoglasij pri delovanju podkomisije za natančni pristajanje ni bilo. Večino zapletov smo uspešno rešili na sestankih. Sistem deluje, potrebnih bo še nekaj formalnih pravilnikov, ki bo omogočalo lažje delovanje podkomisij, sicer pa večjih zapletov v letu 2013 ni bilo.

Škofja Loka, dne 11.03.2014 Predsednik SKJPZ pri LZS

 Igor Eržen